Tentera Darat Itali di Rusia

Tentera Darat Itali di Rusia (; ARMIR) merupakan satu pasukan gabungan bersaiz unit tentera darat medan daripada Regio Esercito (Tentera Darat Diraja Itali) yang berjuang di Perbatasan Timur semasa Perang Dunia Kedua antara Julai 1942 hingga April 1943. ARMIR juga dikenali sebagai Tentera Darat Itali ke-8 dan pada asalnya memiliki seramai 235,000 orang tentera. Sebahagian besar ketumbukan ini dimusnahkan oleh Tentera Merah Soviet dalam Pertempuran Stalingrad, selepas itu Mussolini menarik balik baki tenteranya dari Rusia ke barat.

 Formasi 

Tiga divisyen Kor Ekspedisi Itali di Rusia (Corpo di spedizione italiano in Russia, atau CSIR), yang dihantar ke Barisan Timur pada Julai 1941, telah mencapai kejayaan besar, menawan beberapa bandar dan kota serta memberikan tanggapan yang baik kepada sekutu Jerman mereka.

Pada Julai 1942, apabila diktator Itali Benito Mussolini memutuskan untuk meningkatkan usaha Itali di Kesatuan Soviet, CSIR yang sedia ada telah diperluas menjadi ARMIR. Berbeza dengan CSIR yang "bergerak" yang digantikannya, ARMIR adalah tentera infantri secara utamanya. Sebahagian besar pasukan ARMIR terdiri daripada askar gunung (Alpini), yang tidak sesuai untuk kawasan dataran luas dan rata di selatan Rusia.

Seperti CSIR, ARMIR turut merangkumi Markas Penerbangan (Comando Aereo) dengan sejumlah kecil pesawat pejuang, pengebom, dan pesawat pengangkut. Markas ini adalah sebahagian daripada Regia Aeronautica (bermaksud "Tentera Udara Diraja Itali") dan juga dikenali sebagai Corpo Aereo Spedizione in Russia ("Kor Ekspedisi Udara di Rusia"), di bawah pimpinan Jeneral Enrico Pezzi. ARMIR telah diletakkan di bawah perintah Kumpulan Tentera Darat B Jerman (Heeresgruppe B) yang diketuai oleh Jeneral Maximilian von Weichs. Pada Februari 1943, selepas hampir musnah dalam Pertempuran Stalingrad, Mussolini membubarkan saki baki Tentera Darat Ke-8 Itali dan askar Itali yang masih hidup dihantar pulang dari Rusia tanpa sebarang penghormatan.

Panglima
 Jeneral ketumbukan Italo Gariboldi dari Julai 1942 hingga Januari 1943

Lihat juga
 Medan Timur (Perang Dunia II)
Ketumbukan yang bersekutu dengan Tentera Darat Ke-8 Itali dan Kumpulan Tentera Darat B di sekitar Stalingrad:
 Tentera Darat Ke-2 Jerman
 Tentera Darat Ke-6 Jerman
 Tentera Darat Ke-4 Panzer Jerman
 Tentera Darat Ke-2 Hungary
 Tentera Darat Ke-3 Romania
 Tentera Darat Ke-4 Romania

Rujukan

Sumber






Bacaan lanjut








 Pautan luar 





Category:Tentera Itali
Category:Perang Dunia Kedua
Category:Organisasi tentera
Category:Ketenteraan
Category:Tentera darat